Otsonikerrosta heikentäviä aineita koskevan Montrealin pöytäkirjan muutokset



Virallinen lehti nro L 033 , 07/02/1994 s. 0003 - 0010

Suomenk. erityispainos Alue 11 Nide 29 s. 0019

Ruotsink. erityispainos Alue 11 Nide 29 s. 0019



OTSONIKERROSTA HEIKENTÄVIÄ AINEITA KOSKEVAN MONTREALIN PÖYTÄKIRJAN MUUTOKSET 1 artikla: MUUTOKSET A. 1 artiklan 4 kappale Korvataan pöytäkirjan 1 artiklan 4 kappaleessa sanat "liitteessä A tai B" sanoilla "liitteessä A, liitteessä B, liitteessä C tai liitteessä E". B. 1 artiklan 9 kappale Poistetaan pöytäkirjan 1 artiklan 9 kappale. C. 2 artiklan 5 kappale Lisätään pöytäkirjan 2 artiklan 5 kappaleessa sanojen "2A-2E artiklassa" jälkeen sanat: "ja 2 H artiklassa". D. 2 artiklan 5 bis kappale Lisätään pöytäkirjan 2 artiklan 5 kappaleen jälkeen seuraava kappale: "5 bis. Osapuoli, joka ei toimi 5 artiklan 1 kappaleen mukaisesti, voi yhdeksi tai useammaksi valvontajaksoksi siirtää jollekin toiselle tällaiselle osapuolelle minkä tahansa suuruisen osan 2F artiklassa määrätystä kulutuksensa arvioidusta määrästä, jollei sen osapuolen, joka siirtää osan kulutuksensa arvioidusta määrästä, liitteessä A lueteltujen I ryhmän valvottavien aineiden kulutuksen arvioitu määrä ylittänyt 0,25 kiloa henkeä kohti vuonna 1989 ja jollei kyseisten osapuolten kulutuksen arvioitu kokonaismäärä yhteensä ylitä 2F artiklassa asetettuja kulutuksen enimmäismääriä. Kummankin kyseisen osapuolen on ilmoitettava sihteeristölle kulutuksen siirrosta ja selvitettävä siirron ehdot sekä ajanjakso, jonka aikana sitä sovelletaan." E. 2 artiklan 8 kappaleen a kohta ja 11 kappale Korvataan pöytäkirjan 2 artiklan 8 kappaleen a kohdassa sanat "2A-2E artiklassa" sanoilla "2A-2H artiklassa" sekä korvataan pöytäkirjan 11 artiklassa sanat "artiklan 2A-2E" sanoilla "2A-2H artiklan" ja korvataan sanat "artiklassa 2A-2E" sanoilla "2A-2H artiklassa". F. 2 artiklan 9 kappaleen a kohdan i alakohta Korvataan pöytäkirjan 2 artiklan 9 kappaleen a kohdan i alakohdassa sanat "ja/tai liitteessä B" sanoilla", liitteessä B, liitteessä C ja/tai liitteessä E". G. 2F artikla: Osittain halogenoidut kloorifluorihiilivedyt Lisätään pöytäkirjan 2E artiklan jälkeen seuraava artikla: "2F artikla Osittain halogenoidut kloorifluorihiilivedyt 1. Osapuolen on varmistettava, että sen kahdentoista kuukauden jakson aikana, joka alkaa 1 päivänä tammikuuta 1996, ja jokaisen sitä seuraavan kahdentoista kuukauden jakson aikana, liitteessä C lueteltujen I ryhmän valvottavien aineiden kulutuksen arvioitu määrä ei ylitä vuodessa sitä määrää, joka saadaan, kun lasketaan yhteen: a) 3,1 prosenttia liitteessä A lueteltujen I ryhmän valvottavien aineiden kulutuksen arvioidusta määrästä vuonna 1989; ja b) liitteessä C lueteltujen I ryhmän valvottavien aineiden kulutuksen arvioitu määrä vuonna 1989. 2. Osapuolen on varmistettava, että sen kahdentoista kuukauden jakson aikana, joka alkaa 1 päivänä tammikuuta 2004, ja jokaisen sitä seuraavan kahdentoista kuukauden jakson aikana, liitteessä C lueteltujen I ryhmän valvottavien aineiden kulutuksen arvioitu määrä ei ylitä vuodessa 65 prosenttia tämän artiklan 1 kohdassa tarkoitetusta yhteismäärästä. 3. Osapuolen on varmistettava, että sen kahdentoista kuukauden jakson aikana, joka alkaa 1 päivänä tammikuuta 2010, ja jokaisen sitä seuraavan kahdentoista kuukauden jakson aikana, liitteessä C lueteltujen I ryhmän valvottavien aineiden kulutuksen arvioitu määrä ei ylitä vuodessa 35 prosenttia tämän artiklan 1 kohdassa tarkoitetusta yhteismäärästä. 4. Osapuolen on varmistettava, että sen kahdentoista kuukauden jakson aikana, joka alkaa 1 päivänä tammikuuta 2015, ja jokaisen sitä seuraavan kahdentoista kuukauden jakson aikana, liitteessä C lueteltujen I ryhmän valvottavien aineiden kulutuksen arvioitu määrä ei ylitä vuodessa 10 prosenttia tämän artiklan 1 kappaleessa tarkoitetusta yhteismäärästä. 5. Osapuolen on varmistettava, että sen kahdentoista kuukauden jakson aikana, joka alkaa 1 päivänä tammikuuta 2020, ja jokaisen sitä seuraavan kahdentoista kuukauden jakson aikana, liitteessä C lueteltujen I ryhmän valvottavien aineiden kulutuksen arvioitu määrä ei ylitä vuodessa 0,5 prosenttia tämän artiklan 1 kappaleessa tarkoitetusta yhteismäärästä. 6. Osapuolen on varmistettava, että sen kahdentoista kuukauden jakson aikana, joka alkaa 1 päivänä tammikuuta 2030, ja jokaisen sitä seuraavan kahdentoista kuukauden jakson aikana, liitteessä C lueteltujen I ryhmän valvottavien aineiden kulutuksen arvioitu määrä ei ylitä nollaa. 7. Osapuolen on pyrittävä varmistamaan 1 päivästä tammikuuta 1996, että: a) liitteessä C lueteltujen I ryhmän valvottavien aineiden käyttö rajoitetaan sellaisiin sovelluksiin, joissa muita ympäristölle turvallisempia korvaavia aineita tai vaihtoehtoista teknologiaa ei ole tarjolla; b) liitteessä C lueteltujen I ryhmän valvottavien aineiden käyttö rajoittuu liitteessä A, liitteessä B ja liitteessä C lueteltujen valvottavien aineiden nykyisiin soveltamisaloihin, paitsi harvoissa tapauksissa ihmishengen tai ihmisten terveyden suojelemiseksi; ja c) liitteessä C luetellut I ryhmän valvottavat aineet valitaan käyttöä varten tavalla, joka heikentää mahdollisimman vähän otsonikerrosta, ja lisäksi otetaan huomioon muut ympäristö-, turvallisuus- ja taloudelliset näkökohdat." H. 2G artikla: Osittain halogenoidut bromifluorihiilivedyt Lisätään pöytäkirjan 2F artiklan jälkeen seuraava artikla: "2G artikla Osittain halogenoidut bromifluorihiilivedyt Osapuolen on varmistettava, että sen kahdentoista kuukauden jakson aikana, joka alkaa 1 päivänä tammikuuta 1996, ja jokaisen sitä seuraavan kahdentoista kuukauden jakson aikana, liitteessä C lueteltujen II ryhmän valvottavien aineiden kulutuksen arvioitu määrä ei ylitä nollaa. Samoina ajanjaksoina on näitä aineita tuottavan osapuolen varmistettava, ettei aineiden tuotannon arvioitu määrä ylitä nollaa. Tämän kohdan määräyksiä sovelletaan, jolleivät osapuolet päätä, että tuotanto tai kulutus on sallittua siinä määrin kuin se on tarpeen osapuolten sopimien välttämättömien käyttötarkoitusten toteuttamiseksi." I. 2H artikla: Metyylibromidi Lisätään pöytäkirjan 2G artiklan jälkeen seuraava artikla: "2H artikla Metyylibromidi Osapuolen on varmistettava, että sen kahdentoista kuukauden jakson aikana, joka alkaa 1 päivänä tammikuuta 1995, ja jokaisen sitä seuraavan kahdentoista kuukauden jakson aikana, liitteessä E mainitun valvottavan aineen kulutuksen arvioitu määrä ei vuodessa ylitä vuoden 1991 kulutuksen arvioitua määrää. Samoina ajanjaksoina on ainetta tuottavan osapuolen varmistettava, ettei aineen tuotannon arvioitu määrä vuodessa ylitä vuoden 1991 tuotannon arvioitua määrää. Kotimaisten perustarpeiden tyydyttämiseksi 5 artiklan 1 kappaleen mukaisesti toimivien osapuolten tuotannon arvioitu määrä voi kuitenkin ylittää tämän enimmäismäärän enintään 10 prosentilla vuoden 1991 tuotannon arvioidusta määrästä. Tämän artiklan mukaisiin kulutus- ja tuotantomääriin eivät sisälly osapuolten karanteenikäsittelyihin ja laivausta edeltäviin käsittelyihin käyttämät määrät." J. 3 artikla Korvataan pöytäkirjan 3 artiklassa ilmaus "2A-2E" ilmauksella "2A-2H" ja korvataan sanat "tai liitteessä B" aina kun ne esiintyvät tekstissä sanoilla, ", liitteessä B, liitteessä C tai liitteessä E" K. 4 artikla 1 ter kappale Lisätään pöytäkirjan 4 artiklan 1 bis kappaleen jälkeen seuraava kappale: "1 ter. Vuoden kuluessa tämän kohdan voimaantulosta osapuolen on kiellettävä liitteessä C lueteltujen II ryhmän valvottavien aineiden tuonti valtioista, jotka eivät ole tämän pöytäkirjan osapuolia." L. 4 artiklan 2 ter kappale Lisätään pöytäkirjan 4 artiklan 2 bis kohdan jälkeen seuraava kappale: "2 ter. Alkaen siitä, kun on kulunut vuosi tämän kappaleen voimaantulosta, osapuolen on kiellettävä liitteessä C lueteltujen II ryhmän valvottavien aineiden vienti valtioihin, jotka eivät ole tämän pöytäkirjan osapuolia." M. 4 artiklan 3 ter kappale Lisätään pöytäkirjan 4 artiklan 3 bis kappaleen jälkeen seuraava kappale: "3 ter. Kolmen vuoden kuluessa tämän kohdan voimaantulosta osapuolten on laadittava sopimuksen 10 artiklassa olevia menettelytapoja noudattaen liite, jossa luetellaan liitteessä C lueteltuja II ryhmän valvottavia aineita sisältävät tuotteet. Osapuolten, jotka eivät ole vastustaneet liitettä näiden menettelytapojen mukaisesti, on kiellettävä vuoden kuluessa liitteen voimaantulosta näiden tuotteiden tuonti valtioista, jotka eivät ole tämän pöytäkirjan osapuolia." N. 4 artiklan 4 ter kappale Lisätään pöytäkirjan 4 artiklan 4 bis kappaleen jälkeen seuraava kappale: "4 ter. Viiden vuoden kuluessa tämän kohdan voimaantulosta osapuolten on päätettävä, onko mahdollista kieltää sellaisten tuotteiden, joiden valmistukseen on käytetty liitteessä C lueteltuja II ryhmän valvottavia aineita, mutta jotka eivät sisällä niitä, tuonti valtioista, jotka eivät ole tämän pöytäkirjan osapuolia, tai rajoittaa näiden tuotteiden tuontia edellä mainituista valtioista. Jos tämä todetaan mahdolliseksi, osapuolten on sopimuksen 10 artiklan mukaisia menettelytapoja noudattaen laadittava liite, jossa luetellaan tällaiset tuotteet. Osapuolten, jotka eivät ole vastustaneet liitettä näiden menettelytapojen mukaisesti, on kiellettävä vuoden kuluessa liitteen voimaantulosta näiden tuotteiden tuonti valtioista, jotka eivät ole tämän pöytäkirjan osapuolia, tai rajoitettava sitä." O. 4 artiklan 5, 6 ja 7 kappale Korvataan pöytäkirjan 4 artiklan 5, 6 ja 7 kappaleessa sanat "valvottavien aineiden" sanoilla "liitteessä A ja liitteessä B sekä liitteessä C lueteltujen II ryhmän valvottavien aineiden". P. 4 artiklan 8 kappale Korvataan pöytäkirjan 4 artiklan 8 kappaleessa sanat "1, 1 bis, 3, 3 bis, 4 ja 4 bis kappaleissa tarkoitettu tuonti valtiosta ja 2 ja 2 bis kappaleissa tarkoitettu vienti valtioon," sanoilla "tämän artiklan 1-4 ter kappaleessa tarkoitettu tuonti valtiosta ja vienti valtioon", ja korvataan sanat "2A-2E artiklan" sanoilla "2 artiklan, 2A-2E artiklan, 2G artiklan". Q. 4 artiklan 10 kappale Lisätään pöytäkirjan 4 artiklan 9 kappaleen jälkeen seuraava kappale: "10. Tammikuun 1 päivään 1996 mennessä osapuolet harkitsevat, muutetaanko tätä pöytäkirjaa tässä artiklassa tarkoitettujen toimenpiteiden ulottamiseksi koskemaan liitteessä C lueteltujen I ryhmän valvottavien aineiden sekä liitteessä E mainitun valvottavan aineen kauppaa sellaisten valtioiden kanssa, jotka eivät ole tämän pöytäkirjan osapuolia." R. 5 artiklan 1 kappale Lisätään pöytäkirjan 5 artiklan 1 kappaleen loppuun seuraavat sanat: ", edellyttäen että osapuolten toisessa kokouksessa Lontoossa 29 päivänä kesäkuuta 1990 tehtyihin tarkistuksiin tai muutoksiin tehtyjä lisämuutoksia sovelletaan tämän kappaleen mukaisesti toimiviin osapuoliin sen jälkeen kun tämän artiklan 8 kappaleen mukainen tarkastus on tehty, ja nämä muutokset perustuvat tämän tarkastuksen päätelmiin." S. 5 artiklan 1 bis kappale Lisätään pöytäkirjan 5 artiklan 1 kappaleen jälkeen seuraava kappale: "1 bis. Ottaen huomioon tämän artiklan 8 kappaleessa tarkoitettu tarkastus, 6 artiklan mukaisesti tehdyt arvioinnit ja muut merkitykselliset tiedot, osapuolten on 2 artiklan 9 kappaleessa esitettyä menettelyä noudattaen päätettävä 1 päivään tammikuuta 1996 mennessä seuraavaa: a) 2F artiklan 1-6 kappaleen osalta, mitä liitteessä C lueteltujen I ryhmän valvottavien aineiden kulutuksen perusvuotta, lähtötasoja, valvonta-aikataulua ja kulutuksen lopettamisajankohtaa sovelletaan tämän artiklan 1 kappaleen mukaisesti toimiviin osapuoliin; b) 2G artiklan osalta, mitä liitteessä C lueteltujen II ryhmän valvottavien aineiden tuotannon ja kulutuksen lopettamisajankohtaa sovelletaan tämän artiklan 1 kappaleen mukaisesti toimiviin osapuoliin; ja c) 2H artiklan osalta, mitä liitteessä E mainitun valvottavan aineen tuotannon ja kulutuksen perusvuotta, lähtötasoa ja valvonta-aikataulua sovelletaan tämän artiklan 1 kappaleen mukaisesti toimiviin osapuoliin." T. 5 artiklan 4 kappale Korvataan pöytäkirjan 5 artiklan 4 kappaleessa sanat "2A-2E artiklan" sanoilla "2A-2H artiklan". U. 5 artiklan 5 kappale Lisätään pöytäkirjan 5 artiklan 5 kappaleessa sanojen "2A-2E artiklassa määrättyjä valvontatoimia" jälkeen sanat "ja muita 2F-2H artiklassa tarkoitettuja valvontatoimia, joista on päätetty tämän artiklan 1 bis kappaleen mukaisesti,". V. 5 artiklan 6 kappale Lisätään pöytäkirjan 5 artiklan 6 kappaleessa sanojen "2A-2E artiklassa määrättyjä velvollisuuksia" jälkeen sanat "tai joitakin taikka kaikkia 2F-2H artiklassa tarkoitettuja velvollisuuksia, joista on päätetty tämän artiklan 1 bis kohdan mukaisesti,". W. 6 artikla Poistetaan pöytäkirjan 6 artiklasta seuraavat sanat: "2A-2E artiklan sekä liitteen C ryhmään I kuuluvien siirtymäajan aineiden tuotannon, tuonnin ja viennin osalta" ja korvataan seuraavilla sanoilla: "2A-2H artiklan". X. 7 artiklan 2 ja 3 kappale Korvataan pöytäkirjan 7 artiklan 2 ja 3 kappale seuraavalla: "2. Osapuolen on toimitettava sihteeristölle tilastotiedot kunkin valvottavan aineen vuotuisesta tuotannostaan, tuonnistaan ja viennistään - liitteessä B ja liitteessä C lueteltujen valvottavien aineiden osalta vuodelta 1989; - liitteessä E mainitun valvottavan aineen osalta vuodelta 1991 tai mahdollisimman tarkat arviot näistä tiedoista, jos tosiasiallisia tietoja ei ole saatavilla; tiedot on toimitettava kolmen kuukauden kuluessa siitä, kun pöytäkirjan määräykset, jotka koskevat kussakin kysymykseen tulevassa liitteessä B, liitteessä C tai liitteessä E lueteltuja aineita tulevat voimaan kyseisen osapuolen osalta. 3. Osapuolen on toimitettava sihteeristölle tilastotiedot kunkin liitteessä A, liitteessä B, liitteessä C ja liitteessä E luetellun valvottavan aineen vuotuisesta tuotannostaan (niin kuin se määritellään 1 artiklan 5 kappaleessa), sekä erikseen kunkin aineen osalta tiedot - raaka-aineina käytetyistä määristä, - määristä, jotka on hävitetty osapuolten hyväksymin menetelmin ja - tuonnista osapuolina olevista valtioista ja valtioista, jotka eivät ole osapuolia, sekä viennistä näihin kumpiinkin. Tiedot on annettava siltä vuodelta, jonka aikana kussakin kysymykseen tulevassa liitteessä A, liitteessä B, liitteessä C tai liitteessä E lueteltuja aineita koskevat määräykset tulivat voimaan kyseisen valtion osalta, ja jokaiselta sitä seuraavalta vuodelta. Tiedot on toimitettava yhdeksän kuukauden kuluessa sen vuoden lopusta lukien, jota tiedot koskevat." Y. 7 artiklan 3 bis kappale Lisätään pöytäkirjan 7 artiklan 3 kappaleen jälkeen seuraava kappale: "3 bis. Osapuolen on toimitettava sihteeristölle erilliset tilastotiedot kunkin sellaisen liitteessä A luetellun II ryhmän valvottavan aineen ja liitteessä C luetellun I ryhmän valvottavan aineen vuosittaisesta tuonnista ja viennistä, jota on kierrätetty." Z. 7 artiklan 4 kappale Korvataan pöytäkirjan 7 artiklan 4 kappaleessa sanat "1, 2 ja 3 kappaleiden" sanoilla "1, 2, 3 ja 3 bis kappaleen". AA. 9 artiklan 1 kappaleen a kohta Poistetaan pöytäkirjan 9 artiklan 1 kappaleen a kohdasta seuraavat sanat: "ja siirtymäajan". BB. 10 artiklan 1 kappale Lisätään pöytäkirjan 10 artiklan 1 kappaleessa sanojen "2A-2E artiklassa määrättyjä valvontatoimia" jälkeen sanat ja "2F-2H artiklassa tarkoitettuja valvontatoimia, joista päätetään 5 artiklan 1 bis kappaleen mukaisesti." CC. 11 artiklan 4 kappaleen g kohta Poistetaan pöytäkirjan 11 artiklan 4 kappaleen g kohdasta seuraavat sanat: "ja siirtymäajan aineita koskevaa tilannetta". DD. 17 artikla Korvataan pöytäkirjan 17 artiklassa sanat "2A-2E artiklan" sanoilla "2A-2H artiklan". EE. Liitteet 1. LIITE C Seuraava liite korvaa pöytäkirjan liitteen C: LIITE C >TAULUKON PAIKKA> 2. LIITE E Lisätään seuraava liite pöytäkirjaan: LIITE E >TAULUKON PAIKKA> 2 Artikla: SUHDE VUODEN 1990 MUUTOKSIIN Valtio tai alueellisen taloudellisen yhdentymisen järjestö ei voi tallettaa näitä muutoksia koskevaa ratifioimis-, hyväksymis- tai liittymiskirjaansa, jollei se ole aikaisemmin tallettanut tai jollei se samanaikaisesti talleta osapuolten toisessa kokouksessa Lontoossa 29 kesäkuuta 1990 hyväksyttyjä muutoksia koskevaa asiakirjaa. 3 Artikla: VOIMAANTULO 1. Nämä muutokset tulevat voimaan 1 päivänä tammikuuta 1994, jos vähintään kaksikymmentä valtiota tai alueellisen taloudellisen yhdentymisen järjestöä, jotka ovat osapuolina otsonikerrosta heikentäviä aineita koskevassa Montrealin pöytäkirjassa, on tallettanut muutoksia koskevan ratifioimis- tai hyväksymiskirjan. Jos tämä ehto ei täyty edellä mainittuun päivämäärään mennessä, muutokset tulevat voimaan yhdeksäntenäkymmenentenä päivänä siitä, kun ehto on täytetty. 2. Alueellisen taloudellisen yhdentymisen järjestön tallettamaa asiakirjaa ei katsota tämän artiklan 1 kappaleessa erilliseksi asiakirjaksi, jos järjestön jäsenvaltiot ovat tallettaneet asiakirjansa. 3. Näiden muutosten tultua voimaan 1 kohdassa tarkoitetulla tavalla muutokset tulevat voimaan muun pöytäkirjan osapuolen osalta yhdeksäntenäkymmenentenä päivänä siitä, kun se on tallettanut ratifioimis- tai hyväksymiskirjansa.